Lotus 16 naj bi debitiral na prvi dirki sezone 1968, toda zaradi zamude, ker je bilo potrebno premestiti motor v šasiji, je bil Lotusov prvi dirkalnik Formule 1 predelan Lotus 12, ki je nastopil na dirki za Veliko nagrado Monaka. Lotus 16 je debitiral na šesti dirki sezone za Veliko nagrado Francije v le enem primerku, s katerim je dirkal mehanik in dirkač tovarniškega moštva, Graham Hill. Debi ni najbolje uspel, saj je bil Hill drugi najpočasnejši v kvalifikacijah, kjer je premagal le moštvenega kolego Cliffa Allisona z Lotusom 12. Čeprav je bil dirkalnik zelo aerodinamično učinkovit, pa hitro dirkališče Reims-Gueux ni ustrezalo šibkejšemu 2,0L motorju. Hillov dirkalnik je zaradi pregrevanja odstopil v devetnajstem krogu.